ועדת הכנסת, כנסת 18, פרוטוקול מספר 272, 2012-05-07 15:30

יריב לוין: רבותי, אני פותח את הישיבה המי יודע כמה שלנו היום.

יריב לוין: זו גם לא האחרונה ככל הנראה.

יריב לוין: נדמה לי שכמות בקשות הפטור שמונחות בפנינו היא יותר גדולה ממה שאישרנו כאן בכל הקדנציה כולה יחד, ואני אומר את זה בפרט לגבי הפטורים הממשלתיים שנהגתי שהם ביד מאוד מצמצמת, מתוך מחשבה שראוי ונכון לשמר את בסדרי הדין בכנסת באופן מסודר.

יריב לוין: יחד עם זאת, ברור שהיום איננו ככל הימים, ואנחנו נמצאים במצב שבאמת, מה שלא יעשה עכשיו יידחה לתקופה ארוכה מאוד, אם בכלל.

יריב לוין: ולכן בכל זאת, עד כמה שניתן, אני בהחלט מוכן לנסות לסייע לקדם את ההצעות שמונחות כאן בפנינו, גם הממשלתיות וגם הצעות שבאות מטעם הוועדות, לא בבחינת תקדים, אלא, שוב, משום הנסיבות המיוחדות האלה.

יריב לוין: אני עובר לנושא הראשון, והוא בקשות הממשלה להקדמת הדיון בהצעות חוק, כאשר ההצעה הראשונה – אבל, זאב, מה אנחנו עושים עם - - -

זאב אלקין: נתחיל מ-2 ו-3.

זאב אלקין: א.

זאב אלקין: הצעת חוק הדיור המוגן התשע"ב – 2012 (מ/534).

יריב לוין: אז אנחנו נתחיל מ-2 ו-3, כי אני רואה שאין קוורום.

יריב לוין: אז אנחנו נעבור ל-2 ו-3.

יריב לוין: בקשת יושב-ראש ועדת העבודה, הרווחה והבריאות להקדמת הדיון בהצעות החוק הבאות:

יריב לוין: הצעת חוק הדיור המוגן התשע"ב – 2012 (מ/534); והצעת חוק לתיקון פקודת מסי העירייה ומסי ממשלה (פטורים) (מס' 21) (פטור מארנונה למסגרות שיקום, להכשרה או לתעסוקה של אנשים עם מוגבלות), התשע"ב- 2012 (כ/432), של ח"כ דב חנין.

יריב לוין: וילמה, רק אם את יכולה להציג לנו בשני משפטים - - -

וילמה מאור: את שתי ההצעות?

יריב לוין: כן, את שתי ההצעות.

וילמה מאור: הצעת החוק הממשלתית בנושא הדיור המוגן מסדירה את הרישיון שניתן לאנשים שמפעילים בית לדיור מוגן, והיא מסדירה את ההסכמים שבין הדיירים למי שמפעיל את הדיור המוגן.

וילמה מאור: הצעת החוק הפרטית של דב חנין נותנת פטור מארנונה בעבור מרכזי יום שמעסיקים אנשים עם מוגבלות.

וילמה מאור: עלות ההצעה הפרטית היא 700,000 שקל.

יריב לוין: הבנתי.

יריב לוין: טוב, רבותי, הערות, התייחסויות.

יריב לוין: מי בעד לאשר את בקשת הפטור הראשונה של הצעת חוק הדיור המוגן?

יריב לוין: מי בעד?

יריב לוין: בעד – פה אחד

יריב לוין: נמנעים – אין

יריב לוין: פה אחד.

יריב לוין: אין מתנגדים.

יריב לוין: אין נמנעים.

יריב לוין: מי בעד לאשר את הפטור להצעת החוק השנייה, הצעת החוק של חבר הכנסת דב חנין?

יריב לוין: בעד – פה אחד

יריב לוין: נמנעים – אין

יריב לוין: פה אחד.

יריב לוין: אין מתנגדים.

יריב לוין: אין נמנעים.

יריב לוין: אושר.

יריב לוין: תודה רבה.

יריב לוין: א.

יריב לוין: הצעת חוק השאלת ספרי לימוד (תיקון מס' 6) (חובת קיום הצבעה), התשע"ב – 2012 (מ/ 681).

יריב לוין: אני עובר לבקשת יושב-ראש ועדת החינוך, התרבות והספורט למיזוג הצעות החוק הבאות ולהקדמת הדין בהן לפני הקריאה השנייה והשלישית.

יריב לוין: כאן מדובר בהצעות חוק – הצעת החוק הממשלתית היא הצעה שכבר נתנו לה פטור מחובת הנחה לקראת הקריאה הראשונה מחמת דחיפותה, כפי שהיה מפורט בהרחבה באותה ישיבה קודמת.

יריב לוין: הצעת חוק השאלת ספרי לימוד (תיקון מס' 6) (חובת קיום הצבעה), התשע"ב – 2012 (מ/ 681), ומיזוגה עם הצעת חוק השאלת ספרי לימוד (תיקון – חובת השאלה ספרי לימוד), התש"ע – 2009 (פ/18/1755), נדמה של חברת הכנסת רונית תירוש, נכון?

קריאה: כן.

יריב לוין: בבקשה.

יריב לוין: אתה רוצה רק - - -

צחי דיקשטיין: אנחנו מבקשים המשך פטור, כמו שקיבלנו בשבוע שעבר, בגלל הדחיפות, על מנת שהפרויקט הזה יצא לדרך.

צחי דיקשטיין: הנה לדוגמא, אנחנו חייבים לסיים את החוק הזה על מנת שהוא יחול כבר בשנת הלימודים הקרובה.

צחי דיקשטיין: פרויקט השאלת ספרי לימוד.

יריב לוין: בסדר.

יריב לוין: רבותי, הערות, התייחסויות.

יריב לוין: מי בעד?

יריב לוין: בעד – פה אחד

יריב לוין: נמנעים – אין

יריב לוין: פה אחד.

יריב לוין: אין מתנגדים.

יריב לוין: אין נמנעים.

יריב לוין: לפיכך אנחנו מאשרים את בקשת המיזוג.

יריב לוין: והבקשות להקדמת הדיון בשתי ההצעות, נצביע עליהן במשותף.

יריב לוין: מי בעד?

יריב לוין: בעד – פה אחד

יריב לוין: נמנעים – אין

יריב לוין: פה אחד.

יריב לוין: אין מתנגדים.

יריב לוין: אין נמנעים.

יריב לוין: אושר.

יריב לוין: א.

יריב לוין: הצעת חוק שירות הכבאות והחילוץ התשס"ט - 2009, של ח"כ דוד אזולאי (פ/1406).

יריב לוין: מכאן אני עובר לבקשת יושב-ראש ועדת הפנים.

יריב לוין: יש כאן מישהו מטעם ועדת הפנים?

יריב לוין: לא.

יריב לוין: יש?

יריב לוין: את פה.

יריב לוין: סליחה.

יריב לוין: אז בבקשה.

יריב לוין: בקשת יו"ר ועדת הפנים למיזוג הצעות החוק הבאות:

יריב לוין: הצעת חוק שירות הכבאות והחילוץ התשס"ט - 2009, של ח"כ דוד אזולאי (פ/1406); והצעת חוק הרשות הארצית לכבאות והצלה התשע"ב – 2012 (מ/672), שעליהן נאמר שאין פוקדים עוון אבות על בנים, ולכן אנחנו לא נקפח את חבר הכנסת דוד אזולאי וננסה לסיים את העניין הזה.

יריב לוין: בבקשה, כמה מילים, שיהיה לפרוטוקול לגבי במה מדובר ולשם מה נדרש המיזוג.

מירי פרנקל-שור: מדובר על הצעת חוק ממשלתית לעניין הרפורמה בכבאות.

מירי פרנקל-שור: חבר הכנסת דוד אזולאי עוד טרם הנחת הצעת החוק הממשלתית הניח הצעת חוק גם בעניין הרפורמה, ואנחנו מבקשים לדון ביחד, בצוותא, בהצעת החוק הממשלתית ובהצעת החוק הפרטית, ועל כן נדרש המיזוג.

יריב לוין: טוב, רבותי, מי בעד הבקשה?

יריב לוין: בעד – פה אחד

יריב לוין: נמנעים – אין

יריב לוין: פה אחד.

יריב לוין: אין מתנגדים.

יריב לוין: אין נמנעים.

יריב לוין: אושר.

החוק הבאות: א.

החוק הבאות: הצעת חוק הפטנטים (תיקון מס' 13) (הארכת תקופת הגנה), התשע"ב – 2012.

יריב לוין: ומכאן אני הייתי רוצה לעבור לסעיף הראשון, אבל לא נראה לי שיש לי קוורום.

יריב לוין: מה אנחנו עושים, זאב?

זאב אלקין: - - - זו הדרך היחידה.

יריב לוין: רבותי, אני עושה הפסקה עד שיהיה כאן קוורום.

יריב לוין: רבותי, אני מחדש את הישיבה.

יריב לוין: אנא לשבת.

יריב לוין: רבותי, הצעת החוק הראשונה, הצעת חוק הפטנטים (תיקון מס' 13) (הארכת תקופת הגנה), התשע"ב – 2012.

יריב לוין: בבקשה.

יריב לוין: מי מציג?

שמרית גולן: שמרית גולן ממשרד המשפטים.

שמרית גולן: הצעת החוק הזו היא אחת מהצעות החוק שממשלת ישראל התחייבה להגיש לכנסת לפי הסכם שנחתם בין הממשלה לבין נציג הסחר של ארצות הברית בשנת 2010.

שמרית גולן: היא נוגעת לקניין רוחני ותרופות.

שמרית גולן: הצעת החוק עברה ועדת שרים כמקובל, והעבודה על הנוסח נמשכה עד עתה.

שמרית גולן: מכיוון שהכנסת עומדת להתפזר, אנחנו זקוקים לפטור מחובת הנחה כדי שההצעה תעבור בקריאה ראשונה היום ונוכל להמשיך את הדיון בה, שכל העבודה שהושקעה בה לא תרד לטמיון.

יריב לוין: הערות, התייחסויות?

יריב לוין: זאב, אני צריך אותך להצבעה, אחרת אין קוורום.

יריב לוין: לדעתי גם ככה אין לנו.

ציון פיניאן: יש, שישה.

אמנון כהן: רוברט פה.

אמנון כהן: מי בעד?

יריב לוין: רבותי, מי בעד?

יריב לוין: בעד – פה אחד

יריב לוין: נמנעים – אין

יריב לוין: נגד – אין.

יריב לוין: נמנעים – אין.

יריב לוין: ההצעה השנייה, רבותי, והיא באמת הצעה חשובה שדובר בה רבות, הצעת חוק שירות הקבע בצבא הגנה לישראל (גמלאות) (תיקון מס' 27), התשע"ב- 2012.

יריב לוין: בבקשה.

ערן גרוסברגר: מדובר בשינוי חוק שירות הקבע (גמלאות), כך שגמלאות משרתי הקבע יהיו צמודים למדד, בדומה להצמדה הנהוגה לגבי עובדי המדינה החל משנת 2008.

ערן גרוסברגר: הצעת החוק באה בהמשך למשא ומתן וסיכום עם משרד האוצר בנושא.

ערן גרוסברגר: אנו פונים בבקשה לפטור מחובת הנחה גם לקריאה ראשונה היום בערב וגם בין ועדת העבודה והרווחה לקריאה השנייה והשלישית, על מנת שאפשר יהיה לתקן את העיוות ולפצות על השחיקה שהיתה לגמלאים שלא קיבלו את הפיצוי בדומה ליתר עובדי המדינה בשנת 2008.

יריב לוין: אנחנו נאשר את הפטור כמובן כרגע בקריאה ראשונה.

יריב לוין: במידה ונצטרך, אני אמרתי, אנחנו נתכנס לפי ההיתר שקיבלנו מיושב-ראש הכנסת במהלך ישיבת המליאה היום, ונאשר גם את הפטורים הנוספים.

אמנון כהן: אדוני היושב-ראש, יש לי עוד שני חוקים שלנו.

יריב לוין: איפה הם?

יריב לוין: אני שואל ברצינות.

אמנון כהן: אני לא רואה אותם בסדר היום.

יריב לוין: הם לא היו בסדר היום.

יריב לוין: הם לא הגיעו אלי גם.

אמנון כהן: לא הגיעו?

יריב לוין: לא, הם הגיעו אלי עכשיו.

יריב לוין: הם הגיעו אחרי שסדר היום יצא, והם בינתיים לא בסדר היום.

יריב לוין: אתה רואה טוב, הם לא בסדר היום, זה נכון.

אמנון כהן: הבנתי.

יריב לוין: זה נכון, מה לעשות, הם לא בסדר היום.

יריב לוין: אני לא מתווכח.

יריב לוין: אני למדתי שלא מתווכחים.

יריב לוין: טוב, רבותי, מי בעד הצעת חוק שירות הקבע בצבא הגנה לישראל (גמלאות) (תיקון מס' 27)?

יריב לוין: בעד – פה אחד

יריב לוין: נמנעים – אין

יריב לוין: פה אחד.

יריב לוין: אין מתנגדים.

יריב לוין: אין נמנעים.

יריב לוין: הפטור בקריאה ראשונה אושר.

יריב לוין: אני עובר להצעת חוק לתיקון פקודת מס הכנסה (הטבות מס לעניין תאגידי מים וביוב בשנות המס 2015-2011), התשע"ב- 2012.

יריב לוין: מטעם משרד האוצר, אני מניח.

ליאת גרבר: ליאת גרבר מרשות המסים.

ליאת גרבר: ההצעה באה בעקבות הצוות שמינה ראש הממשלה בראשות יושב-ראש אגף תקציבים לשעבר, אודי ניסן, לבחינת נושא תאגידי וביוב.

ליאת גרבר: על מנת לעודד את פעילותם ואת הקמתם של תאגידים שטרם הוקמו, מוצע לתת להם הטבות מס כך שיהיה פטור ממס לדיבידנד שישלם תאגיד למים וביוב לרשות מקומית ששולטת בו, וכן יינתן פטור ממס לתאגיד עצמו; וכל זה בשנות המס 2015-2011 כהוראת שעה.

יריב לוין: אני מבין שהמטרה היא בעצם לסייע לתאגידים שנמצאים במצב של הפסדים.

יריב לוין: זאת התכלית הסופית, אני מבין שזה גם מהלך ארוך טווח.

ליאת גרבר: זו כרגע הוראת שעה, אבל זה באמת נועד לעודד את הפעילות של תאגידים קיימים, אבל גם את ההקמה של תאגידים של רשויות שעדיין לא הקימו תאגידים.

יריב לוין: אני מבין שזה לא משהו שהצרכן אמור להרגיש אותו ברמה המידית, כמה שאני מבין מפה.

ליאת גרבר: אנחנו מניחים שבסופו של דבר זה כן יורגש באיזושהי צורה, אבל נכון שבאופן מידי זה לא - - -

יריב לוין: אוקיי.

יריב לוין: רבותי, מי שהאזין ומודע לפרטים.

יריב לוין: דב, אם באת למיזוג של ההצעה שלך, זה כבר מאחורינו מזמן.

יריב לוין: רבותי, מי בעד בקת הפטור?

יריב לוין: מי בעד הבקשה הזו?

יריב לוין: גם אני כמובן.

יריב לוין: בעד – פה אחד

יריב לוין: נמנעים – אין

יריב לוין: מי נגד?

יריב לוין: אין.

יריב לוין: נמנעים – אין.

יריב לוין: פה אחד.

יריב לוין: אושר הפטור מחובת הנחה לקריאה ראשונה.

יריב לוין: אני עובר להצעה הבאה, הצעת חוק איסור הלבנת הון.

יריב לוין: רבותי, אומנם זו – איך אומרים – אווירת סוף עונה - - הצעת חוק איסור הלבנת הון (תיקון מס' 11) (נותני שירות עסקי), התשע"ב – 2012.

יריב לוין: כן, מי מנמק את ההצעה הזו?

גלעד סממה: אני מנמק את ההצעה.

גלעד סממה: יש לנו ביקורת בינלאומית בפברואר 2013, ואנחנו צריכים להעביר את כל המסמכים ואת כל החקיקה עד אוגוסט 2012.

גלעד סממה: אחת החקיקות, מדובר - - הצעת החוק הזו היא אחת מהדרישות הבינלאומיות - - -

יריב לוין: רבותי, גם ככה הישיבה הזאת, שצריך לאשר כמות כזאת של פטורים בסרט נע, זה לא שיא - - -

אמנון כהן: המצב לא פשוט.

יריב לוין: לא בדיוק השיטה הכי טובה, אז לפחות בואו נעשה את זה בצורה מסודרת, שאפשר יהיה לשמוע משהו.

גלעד סממה: אני מזמין את כבוד היושב-ראש לוועדת שרים לחקיקה.

גלעד סממה: בכל אופן, הצעת החוק הזו היא אחת מההצעות שאנחנו מנסים להעביר לצורך הביקורת הבינלאומית בנושא הלבנת הון.

גלעד סממה: ההצעה לא פשוטה.

גלעד סממה: אנחנו עדיין במגעים מול גופים כאלה ואחרים, ואני מניח שעוד יהיו שינויים, אבל בינתיים אנחנו מבקשים לאשר אותה, להראות את ההתקדמות.

יריב לוין: שאכן מתכוונים לממש את העניין.

נסים זאב: למה, לקריאה ראשונה?

דוד רותם: - - -

יריב לוין: רבותי, מי בעד?

נסים זאב: אני רוצה לדעת מה החוק אומר.

נסים זאב: מה צריכים להעביר?

זאב אלקין: עזוב, קריאה ראשונה.

נסים זאב: לא, אכפת לי לדעת על מה החוק מדבר.

יריב לוין: מי בעד?

נסים זאב: אני מצביע נגד.

יריב לוין: בבקשה.

נסים זאב: אני רוצה לדעת מה החוק אומר.

יריב לוין: אין בעיה, בבקשה, חבר הכנסת זאב.

נסים זאב: אני רוצה לשמוע, בשביל זה אני פה.

יריב לוין: ודאי, זו זכותך, אין ויכוח.

נסים זאב: אני רוצה לדעת מה החוק אומר.

יריב לוין: לא בטוח שבשביל זה - - - פה - -

נסים זאב: אני בשביל זה פה.

יריב לוין: - - אבל זו זכותך בלי שום ויכוח.

יריב לוין: בבקשה, חבר הכנסת זאב.

נסים זאב: אני רוצה לשמוע איזו רשימה, על מה מדובר.

גלעד סממה: איזו רשימה לגבי מה?

נסים זאב: לגבי נכסים, לגבי כספים.

נסים זאב: בנושא של - - -

דוד רותם: אני יודע מה זה הלבנת הון, תאמין לי.

נסים זאב: אתה לא יודע.

דוד רותם: אני יודע.

נסים זאב: נו, אז אני רוצה לשמוע ממנו.

נסים זאב: מה המחויבות של מדינת ישראל כלפי הגופים הבינלאומיים?

נסים זאב: אני רוצה לדעת מה המחויבות.

דוד רותם: - - - לקבוע ששירותים עסקיים יצטרכו לדווח על עסקאות במזומן ודברים כאלה.

דוד רותם: החוק הזה לא אומר מה אתה צריך לתת.

דוד רותם: זה חוק שקובע מי ייתן דיווחים.

גלעד סממה: מי ייתן דיווח.

דוד רותם: באיזו ועדה זה יהיה?

גלעד סממה: ועדת חוקה.

דוד רותם: יש עכשיו פגרה, לא?

גלעד סממה: כן.

זאב אלקין: למה אנחנו מחכים?

יריב לוין: מחכים שחבר הכנסת זאב יאשר שהסתיימו שאלותיו, התשובות מניחות את דעתו ונוכל לעבור להצבעה.

נסים זאב: מניח את דעתי שהבנתי, אבל לא שאני מסכים.

יריב לוין: אוקיי, אבל אם הבנת אתה יכול – איך אומרים – להצביע כפי שתמצא לנכון.

יריב לוין: רבותי, מי בעד לאשר את בקשת הפטור?

יריב לוין: בעד – 5

יריב לוין: נמנעים – אין

יריב לוין: כמה זה?

יריב לוין: חמישה?

יריב לוין: מי נגד?

יריב לוין: אין.

יריב לוין: נמנעים – אין.

יריב לוין: לפיכך אושר פה אחד.

יריב לוין: אני עובר להצעה הבאה.

יריב לוין: הצעת חוק מס הכנסה (פטור ממס לקופת גמל על הכנסה מדמי שכירות השל השכרת דירות מגורים לטווח ארוך), התשע"ב -2012.

יריב לוין: בבקשה.

צחי דוד: צחי דוד, רפרנט שיקום באגף תקציבים.

צחי דוד: מטרת הצעת החוק הינה ליצור כדאיות כלכלית להשקעה של גופים מוסדיים במבני השכרה לטווח ארוך.

צחי דוד: גופים מוסדיים נמצאו כקנדידטים טובים מבחינת משך ההשקעה הנדרש על-ידם, התשואה הנדרשת על-ידם להשקעה בדיור להשכרה לטווח ארוך.

צחי דוד: הפטור בעצם מביא את זה לסף הכדאיות הכלכלית.

צחי דוד: הדחיפות נובעת מהעובדה שישנם מכרזים של מנהל מקרקעי ישראל, שמנהל מקרקעי ישראל ממתין להוציאם לציבור.

צחי דוד: התמונה המלאה, החבילה המלאה כוללת גם את הצעת החוק, ואנחנו רוצים שזה יאושר ביחד.

יריב לוין: תודה.

יריב לוין: רבותי, מי בעד הבקשה הזו?

יריב לוין: בעד – פה אחד

יריב לוין: נמנעים – אין

יריב לוין: פה אחד.

יריב לוין: אין מתנגדים.

יריב לוין: אין נמנעים.

יריב לוין: אושר.

יריב לוין: אני עובר מכאן להצעת חוק בתי דין מנהליים (תיקון מס' 11) (החלה על בתי הדין לביקורת משמורת), התשע"ב -2012.

דין לבנה: חוק בתי דין מנהליים הוא חוק מסגרת הקובע הוראות שונות בנוגע - - - והפעלתם של גופים מעין שיפוטיים – ועדות ערר, ועדות ערעור, כל גוף מעין שיפוטי.

דין לבנה: הצעת החוק באה להחיל את הוראות חוק בתי דין מנהליים על בתי הדין לביקורת משמורת לפי חוק הכניסה לישראל והחוק למניעת הסתננות.

דין לבנה: וזאת על מנת שניתן יהיה לקבוע להם סדרי דין אחידים וברורים.

דין לבנה: היום, לפי החוק, כל בית דין קובע לעצמו את סדרי הדין, כך שכל דיין קובע לעצמו את סדרי הדין בפניו, מה שעושה הרבה בלגאן הן בשביל המדינה והן בשביל העוררין.

דין לבנה: הדחיפות בחוק הזה – ובשביל זה אנחנו מבקשים את הפטור – היא בעקבות החלטת הממשלה בעניין התמודדות עם תופעת ההסתננות, הולכים להקים הרבה מאוד בתי דין לביקורת משמורת של מסתננים.

דין לבנה: על מנת שניתן יהיה לנהל אותם כיאות, נדרשת החלה פה.

יריב לוין: תודה.

יריב לוין: רבותי, הערות, התייחסויות.

יריב לוין: אין.

יריב לוין: מי בעד?

יריב לוין: בעד – פה אחד

יריב לוין: נמנעים – אין

יריב לוין: פה אחד.

יריב לוין: נגד – אין.

יריב לוין: נמנעים – אין.

יריב לוין: אושר פה אחד.

יריב לוין: שוב, הכול כמובן פטור לקריאה הראשונה.

יריב לוין: אני עובר להצעת חוק לתיקון דיני הרשויות המקומיות (סיוע לרשות אחרת בשעת חירום) (תיקוני חקיקה), התשע"ב – 2012.

יריב לוין: מי מציג את ההצעה הזאת?

יריב לוין: גלעד, דיני רשות מקומיים, אני רוצה שמישהו יציג.

יריב לוין: אין?

יריב לוין: אין.

יריב לוין: כנראה שזה לא ממש חשוב.

גלעד סממה: אם הנציג של המשרד הרלוונטי לא הגיע – אז הוא לא הגיע.

יריב לוין: אין.

דוד רותם: - - - כדי לאפשר - - -

יריב לוין: רבותי, אני עובר להצעה הבאה.

יריב לוין: הצעת חוק אוויר נקי (תיקון מס' 2), התשע"ב – 2012.

יריב לוין: המשרד להגנת הסביבה, אני מניח.

יריב לוין: בבקשה.

גלי בינס: גלי בינס, מהלשכה המשפטית במשרד להגנת הסביבה.

גלי בינס: לאחרונה הודיע המשרד לאנרגיה ומים על מחסור צפוי בחשמל בקיץ 2012.

גלי בינס: כחלק מההערכות למחסור הצפוי, ביקש משרד האנרגיה מחברת החשמל לבדוק אפשרות להתקין טורבינות נוספות אשר יספקו חשמל בשעות מחסור, כתחנות כוח לגיבוי בקיץ הקרוב.

גלי בינס: אותן טורבינות נדרשות בהיתר פליטה לפי חוק אוויר נקי.

גלי בינס: לוחות הזמנים בחוק אינם מאפשרים את בחינת הבקשות להקמתן של הטורבינות בזמן והשלמת הליך הרישוי.

גלי בינס: הצעת החוק בעצם באה לקצר את לוחות הזמנים על מנת לאפשר את השלמת הליך הרישוי של אותן טורבינות עד הקיץ הקרוב, במידה ויידרש.

גלי בינס: אנחנו מבקשים את הפטור מחובת ההנחה לקריאה הראשונה, השנייה והשלישית.

יריב לוין: אנחנו עושים לקריאה הראשונה.

יריב לוין: אם יהיה צורך - - אני לא כזה אופטימי שזה ייגמר עוד היום בקריאה השנייה והשלישית, אבל אם כן, תהיה ישיבה ונעשה את זה.

יריב לוין: רבותי, מי בעד?

יריב לוין: בעד – פה אחד

יריב לוין: נמנעים – אין

יריב לוין: פה אחד.

יריב לוין: נגד – אין.

יריב לוין: נמנעים – אין.

יריב לוין: אני עובר לסעיף האחרון, הצעת חוק ההוצאה לפועל (תיקון מס' 39) (הוצאה לפועל במסלול מקוצר), התשע"ב – 2012.

יריב לוין: בבקשה.

חיים זקס: חיים זקס, ממשרד המשפטים.

חיים זקס: הצעת החוק מטרתה להפוך את המסלול המקוצר בהוצאה לפועל למסלול קבוע.

חיים זקס: כרגע המסלול המקוצר קבוע בהוראת שעה.

חיים זקס: הוראת השעה מסתיימת ב-16 בספטמבר.

חיים זקס: אנחנו מבקשים להפוך עוד בכנסת הזאת את המסלול למסלול קבוע בהוצאה לפועל.

יריב לוין: רבותי, הערות, התייחסויות?

יריב לוין: מי בעד?

יריב לוין: בעד – פה אחד

יריב לוין: נמנעים – אין

יריב לוין: פה אחד.

יריב לוין: מי נגד?

יריב לוין: אין.

יריב לוין: נמנעים – אין.

יריב לוין: רבותי, הוחלט לתת פטור מחובת הנחה בקריאה ראשונה גם להצעה זו.

יריב לוין: למעשה, לכל ההצעות, למעט הצעת החוק לתיקון דיני הרשויות המקומיות (סיוע לרשות אחרת בשעת חירום) נוכח העובדה שנציגי המשרד - -

דוד רותם: אני יכול להסביר אותו?

יריב לוין: - - לא הגיעו.

יריב לוין: לא.

יריב לוין: רבותי, תודה רבה, הישיבה נעולה.